**COMUNE DE PÀDRIA**

**DELIBERATZIONE DE SA GIUNTA COMUNALE N. 63 DE SU 14/12/2020**

|  |  |
| --- | --- |
| OGETU: | DETERMINATZIONE DE SOS TASSOS DE COBERTURA IN PERTZENTUALE DE SU COSTU DE GESTIONE DE SOS SERVÌTZIOS A DIMANDA INDIVIDUALE PRO S'ANNU 2021 |

S’annu duamìgia binti sa die batòrdighi de su mese de Nadale a sas oras 16.45, in s’UFÌTZIU DE SU SÌNDIGU, fatu chi siat esaurimentu de sas formalidades prescritas dae sa Lege de s’Istadu e dae s’Istatutu, s’est riunita sa Giunta Comunale suta sa presidèntzia de su SÌNDIGU DOT. MURA ALESSANDRO.

A s’apellu nominale resurtat:

|  |  |  |
| --- | --- | --- |
| **CÀRRIGA** | **SAMBENADU E NÙMENE** | **PRESENTE** |
| SÌNDIGU | DOT. MURA ALESSANDRO | EMMO |
| ASSESSORE | MARICA MATTEO SALVATORE | EMMO |
| ASSESSORE | DETTORI GIUSEPPA ANGELA | EMMO |

Presentes n° 3 Ausentes n° 0

Partètzipat su SEGRETÀRIU COMUNALE DOT. PULEDDA ANTONINO, su cale provedit a sa redatzione de su verbale presente.

Essende legale su nùmeru de sos interbènnidos, su SÌNDIGU DOT. MURA ALESSANDRO, in sa calidade sua de Presidente, leat sa presidèntzia e declarat aberta sa setziada pro sa tratatzione de s’ogetu subra marcadu.

# SA GIUNTA COMUNALE

**PREMÌTIDU** chi**:**

* s'art. 6 de su decretu lege 28 de freàrgiu de su 1983, n. 55, mudadu cun modificatziones in sa lege 26 de abrile de su 1983, n. 131, istabilit chi sos Comunes sunt tentos a definire, non prus a dae de sa data de sa deliberatzione de su bilàntziu, sa mesura pertzentuale de sos costos cumplessivos de totu sos servìtzios pùblicos a dimanda individuale finantziada dae tarifas o contributziones e intradas destinadas a manera ispetzìfica;
* cun su matessi atu de su cale subra, devent èssere determinadas sas tarifas e sas contributziones; pro cussu su Ministèriu de s'Internu, cun su Decretu de su 31 de nadale de su 1983 publicadu in sa G.U. n. 16 de su 17 de ghennàrgiu de su 1984 at individuadu a manera pretzisa sas categorias de sos servìtios pùblicos a dimanda individuale (albergos, francu sos dormitòrios pùblicos; domos de riposu e de ricòveru; albergos de a de die e bagnos pùblicos; asilos nidu; cunvitos, campègios, domos pro vacàntzias, posadas; colònias e posadas istajonales, istabilimentos termales; cursos a in foras de s’iscola de insignamentu de artes e isport e àteras disciplinas, francu pro cussos prevìdidos dae sa lege a manera espressa; giardinos zoològicos e botànicos; impiantos isportivos: piscinas, campos de tennis, de patinàgiu, impiantos de artziada e sìmiles; masellos pùblicos; mensas, cumpresas cussas a impreu iscolàsticu; mercados e fieras atretzados; parchègios costoidos e parchìmetros; pesu pùblicu; servìtzios turìsticos diversos: istabilimentos de sos bagnos, aprodos turìsticos e sìmiles; ispurgu de putzos nieddos; teatros, museos, pinacotecas, gallerias, mustras e ispetàculos; trasportos de petas maselladas; trasportos de sos mortos, agentzia pro sos mortos e illuminatziones votivas; impreu de locales impreados a manera istàbile e esclusiva pro riuniones no istitutzionales: auditòrium, palatzos de sos cungressos e sìmiles);

**ÀPIDU RIGUARDU** a s’art.172, comma 1, lìtera e) de su Dlgs n. 267/2000 e mm.ii.ii., su cale istabilit chi a su Bilàntziu de previsione siat allegada sa deliberatzione cun sa cale sunt determinados, pro sos servìtzios a dimanda individuale, sos tassos de cobertura in pertzentuale de su costu de gestione de sos servìtzios matessis;

**BIDU** chi s'individuatzione de sos costos de ogni servìtziu est fata cun riferimentu a sas previsiones de s'annu 2021 includende totu sas ispesas pro su personale semper e cando impreadu puru a oràriu partziale, sas manutentziones ordinàrias, sas ispesas pro sos trasferimentos, pro achistu de benes e servìtzios e sas cuotas de ammortamentu de sos impiantos e atretzaturas;

**DADU ATU** chi s'art. 14 de su D.L. n. 415 de su 28/12/1989, mudadu in sa lege n. 38 de su 28/02/1990, in tema de pertzentuale de cobertura mìnima de su 36%, est istadu abrogadu dae su Dlgs n. 342/1997;

**CUNSIDERADU** chi sa norma de cobertura mìnima obligatòria prevìdida dae s'art. 243 de su Dlgs 267/2000 e mm.ii.ii. s’àplicat ebbia a sos entes de si cunsiderare, in cunforma a s’art. 242 de su matessi decretu legislativu, in situatzione a manera istruturale in pèrdida segundu tabella apòsita chi cuntenit paràmetros obietivos, de allegare a su tzertificadu de su rendicontu de sa gestione;

**ILGIARIDU** chi custu Comune, segundu su tzertificadu relativu a su rendicontu de sa gestione de s’annu 2019 (penùrtimu esertzìtziu pretzedente a cussu de riferimentu), non resurtat èssere a manera istruturale in pèrdida e, pro cussu, no est sugetu a s’òbligu de cobertura de sos costos de gestione de sos servìtzios pùblicos a dimanda individuale in mesura no inferiore a su 36%;

**ATZERTADU,** in prus, chi ogni servìtziu a dimanda individuale gestidu dae su Comune at costos pròpios non comunes a àteros servìtzios; tales datos sunt rilevàbiles dae sos prospetos propostos in su bilàntziu preventivu 2021 relativos a sas intradas e a sos costos de ogni servìtziu pùblicu a dimanda individuale gestidu a manera dereta dae su Comune, chi resurtat finantziadu dae tarifas o contributziones e intradas destinadas a manera ispetzìfica segundu sas tarifas deliberadas;

**LEADU ATU** chi, in cunforma a s’art. 5 de sa lege 23.12.1992 n. 498, sas ispesas pro sos asilos nidu sunt esclùdidas pro su 50% dae su càlculu de sa pertzentuale de cobertura de sos servìtzios pùblicos a dimanda individuale;

**AMMENTADU** chi su servìtziu de mensa pro s’iscola de s’Infàntzia e pro su micronidu e su servìtziu pastos a domitzìliu pro antzianos sunt gestidos in forma assotziada dae s’Unione Comunes de su Biddanoa cun decurrèntzia dae su 01/11/2018 e, pro cussu, su Comune de Pàdria sustenet ebbia sos costos de trasferimentu de sos fundos a s’Unione mentres sas intradas relativas sunt incasciadas deretu dae s’Unione de su Biddanoa;

# BIDOS:

* s'art. 54 de su decretu legislativu 15.12.1997, n. 446, rubricadu "Aprovatzione de sas tarifas e de sos prejos pùblicos;
* s’art. 53, comma 16, de sa lege 23 de nadale de su 2000, n. 388, comente cambiadu dae s’art. 27, comma 8, de sa lege 28 de nadale de su 2001, n. 448, su cale istabilit chi su tèrmine pro deliberare sas alìcuotas e sas tarifas de sos tributos locales, cumpresa s’alìcuota de s’additzionale comunale a s’IRPEF segundu s’art. 1, comma 3, de su D.Lgs. 28 de cabudanni de su 1998, n. 360 e sas tarifas de sos servìtzios pùblicos locales cumbinat cun sa data fissada dae normas istatales pro sa deliberatzione de su bilàntziu de previsione;
* s’artìculu 151 de su D.Lgs. n. 267/2000 e mm.ii.ii, su cale apostivigat a su 31 de nadale de s’esertzìtziu pretzedente su tèrmine pro s’aprovatzione de su bilàntziu de previsione;

**RECONNÒSCHIDA s**a cumpetèntzia pròpia sende gasi sas dispositziones normativas, istatutàrias e regulamentares in vigèntzia;

**ACHISIDOS**, subra de sa proposta de deliberatzione, sos parres favorèvoles in òrdine a sa regularidade tècnica e contàbile esprìmidos dae su Responsàbile de s’Àrea econòmicu-finantziària, in cunforma a s’art. 49, comma 1, de su decretu legislativu 18 de austu de su 2000, n. 267 e mm.ii.ii.;

**RECONNÒSCHIDA** sa cumpetèntzia pròpia in cunforma a sas dispositziones normativas, istatutàrias e regulamentares in vigèntzia;

**INTESA** sa relata incraritiva a incuru de su Sìndigu, agiudadu dae su Segretàriu comunale;

**RIFERIDU** chi subra de sa proposta de deliberatzione n. 809 de su 11/12/2020 est istadu proadu, cun èsitu favorèvole, su controllu in su matessi tempus de regularidade amministrativa a incuru de su Segretàriu comunale, a s’èsitu de su coordinamentu testuale cuncordadu cun sos Responsàbiles de sos Servìtzios interessados;

**RECONNÒSCHIDA** s’oportunidade, in sintonia cun sa proposta tècnica avantzada dae sos ufìtzios, de protzèdere cun urgèntzia a s’aprovatzione de sa deliberatzione presente pro sas finalidades in ogetu;

**ACLARADU** chi sa setziada presente de sa Giunta Comunale s’est acumprida in modalidade telemàtica a manera partziale, in cunforma a s’art. 73 de su D.L. 18/2020 e mm.ii.ii. e puru de su decretu de su Sìndigu n. 2 de su 23.03.2020;

**DADU ATU** chi totu sos partetzipantes a sa setziada:

* ant àpidu visione e disponibilidade preventiva de sa proposta de deliberatzione chi pertocat s’ogetu;
* ant àpidu s’oportunidade de partetzipare a sos traballos de sa die de oe de sa Giunta Comunale in presèntzia (Mura, Marica e Dettori) siat in relatzione a sa discussione chi in òrdine a sa votatzione, cun su controllu costante de su Segretàriu comunale;

cun votos favorèvoles in su matessi tempus de acordu, esprìmidos a manera legale, in cunforma a cantu indicadu subra (Mura, Marica e Dettori in presèntzia);

# D E L Ì B E R A T

1. **DE FÀGHERE PRÒPIAS** sas premissas narrativas e motivatzionales a su dispositivu presente chi inoghe si intendent torradas a cramare e traspostas a manera integrale;
2. **DE APROVARE**, pro s’efetu, sos tassos de cobertura in pertzentuale de sos servìtzios a dimanda

individuale pro s’annu 2021, comente marcados in su prospetu sighente:

|  |  |  |  |  |
| --- | --- | --- | --- | --- |
| **DESCRITZIONE SERVÌTZIOS**  **A DIMANDA INDIVIDUALE** | **Ispesas de su servìtziu prevìdidas in su bilàntziu 2021** | **Intradas prevìdidas pro su 2021** | **Diferèntzia** | **%**  **de cobertura** |
| Asilos nidu (abatimentu costu retas) | € 11.000,00 | € 0 | € 11.000,00 | 0 |
| Impiantos isportivos | € 15.000,00 | € 0 | € 15.000,00 | 0 |
| Museos,teatros, gallerias, mustras e ispetàculos | € 6.500,00 | € 500,00 | € 6.000,00 | 7,7 |
| Posadas istajonales | € 11.000,00 | € 7.000,00 | € 4.000,00 | 63,60 |
| **TOTALE** |  |  |  | **17,20** |

1. **DE DETERMINARE** in sa mesura de su **17,20% s**a pertzentuale de cobertura de sos costos cumplessivos de sos servìtzios a dimanda individuale gestidos dae custu Comune, comente individuados dae su Decretu de su Ministèriu de s’Internu de su 31 de nadale de su 1983, chi benint finantziados cun tarifas, contributziones e intradas finalizadas;
2. **DE DARE ATU** chi custu ente, no agatende.si in situatzione de pèrdida, no est obligadu a rispetare sa mesura mìnima de su 36% de cobertura de sos costos de gestione prevìdida dae s’art. 243, comma 2, lìtera a), de su D.Lgs. n. 267/2000 e mm.ii.ii.;
3. **DE DISPÒNNERE** s’allegatzione de sa deliberatzione presente a su bilàntziu de previsione finantziàriu 2021-2023, in cunforma a s’art. 172, comma 1, lìtera c), de su D.Lgs. n. 267/2000 e mm.ii.ii.;
4. **DE DECLARARE** in fines sa deliberatzione presente, a pustis de separada, in su matessi tempus e a sa matessi manera de acordu votatzione (Mura, Marica e Dettori in presèntzia), esecutàbile a manera immediata in cunforma e pro sos efetos de s’art.134, comma 4, D. Lgs. 267/2000 e mm.ii.ii., pro s’urgèntzia de assigurare su perfetzionamentu de sas finalidades suas.

**PARRE DE REGULARIDADE TÈCNICA**

In cunforma a s’art. 49 c.1 de su T.U.E.L. su Dirigente/P.O. **ARCA MARIANGELA** in data **11/12/2020** at esprìmidu parre **FAVORÈVOLE**

**PARRE DE REGULARIDADE CONTÀBILE**

In cunforma a s’art. 49 c.1 de su T.U.E.L. su Dirigente/P.O. **ARCA MARIANGELA** in data **11/12/2020** at esprìmidu parre **FAVORÈVOLE**

**NOTA DE PUBLICATZIONE N. 1000**

In cunforma a s’art. 124 de su T.Ù. 267/2000 su Responsàbile de sa Publicatzione **SEGRETÀRIU COMUNALE DOT. PULEDDA ANTONINO** atestat chi in data 14/12/2020 s’est protzèdidu a sa publicatzione in s’Albu Pretòriu.

Sa Delìbera est esecutiva in cunforma a sas dispositziones de lege in vigèntzia.

Tradutzione de s’operadora de s’isportellu linguìsticu de Pàdria

Maria Leonarda Correddu

Copia digitale di documento informatico firmato digitalmente e prodotto ai sensi del D.Lgs 82/2005 e rispettive norme collegate